27.ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ-168972 της 14/31 Δεκ. 1965 (ΦΕΚ Β' 865) Περί χαρακτηρισμού επιβατηγών αυτοκινήτων ιδιωτικής χρήσεως, ως εκπαιδευτικών δημοσίας χρήσεως. Έχοντες υπ' όψιν: Το άρθρ. 13 του Νόμ. 2367/53 «περί τίτλων κυριότητος, ταξινομήσεως αδειών κυκλοφορίας και φορολογίας αυτοκινήτων», αποφασίζομεν: Ανακεφαλαιούντες και συμπληρούντες προγενεστέρας αποφάσεις μας, ορίζομεν, όπως εφεξής, δια να τύχη τις του δικαιώματος χαρακτηρισμού επιβατηγού αυτοκινήτου ιδιωτικής χρήσεως, ως εκπαιδευτικού δημοσίας χρήσεως ως προς τα τέλη κυκλοφορίας και μόνον, δέον να πληροί τους κάτωθι όρους και προϋποθέσεις: α)Να κέκτηται νομίμως άδειαν εκπαιδευτού υποψηφίων οδηγών αυτοκινήτων και να ασκή το επάγγελμα τούτο τουλάχιστον προ διετίας, να αποζή εκ του επαγγέλματος τούτου και να μη φορολογήται δι' έτερον επάγγελμα ή επιχείρησιν, προσκομιζομένων, προς πιστοποίησιν τούτων, βεβαιώσεων της Οικείας Οικονομικής Εφορίας και της Αστυνομικής Αρχής. β)Να μη είναι κάτοχος, τόσον ο ενδιαφερόμενος όσον και τα μετ' αυτού συνοικούντα μέλη της οικογενείας του, ουδενός ετέρου εκπαιδευτικού αυτοκινήτου ουδέ επιβατηγού ή λεωφορείου αυτοκινήτου δημοσίας χρήσεως, ανεξαρτήτως της κατοχής ουχί πλειόνων του ενός φορτηγού αυτοκινήτου Δημοσίας Χρήσεως, υπό τον όρον, ότι εις την περίπτωσιν ταύτην ο ενδιαφερόμενος ασκεί επισήμως το επάγγελμα του εγκυμναστού τουλάχιστον επί μίαν δεκαετίαν, αποδεικνυομένου τούτο εξ επισήμου πιστοποιητικού της αρμοδίας Οικονομικής Εφορίας. Ωσαύτως, απαιτείται υπεύθυνος δήλωσις του ενδιαφερομένου θεωρημένη, δια το γνήσιον της υπογραφής, υπό Αστυνομικής Αρχής, περί των εις τα ως άνω στοιχ. (α και β) αναφερομένων. γ)Να είναι εγγεγραμμένος και ησφαλισμένος εις το ΤΣΑ, ως επαγγελματίας αυτοκινητιστής, προσκομιζομένου προς τούτο σχετικού πιστοποιητικού του Ταμείου. Ορίζεται, ότι ο χαρακτηρισμός των εκπαιδευτικών αυτοκινήτων ως Δημοσίας Χρήσεως ισχύει μόνον δι' εν οικονομικόν έτος, και η μεν ανανέωσις τούτου θα λαμβάνη χώραν, κατόπιν υποβολής υπό των ενδιαφερομένων των δια της παρούσης οριζομένων δικαιολογητικών, εντός μηνός προ της λήξεως του οικονομικού έτους, ήτοι από 1ης έως 31ης Δεκεμβρίου η δε βεβαίωσις, υπό της οικείας οικονομικής Εφορίας,   1.Ε.γ.17 «Επιβατικά αυτοκίνητα (Δημόσιας και Ιδιωτικής Χρήσης) Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.17 των τελών κυκλοφορίας των αυτοκινήτων τούτων ως Δημοσίας Χρήσεως, κατόπιν προσκομίσεως αυτή, εντός μηνός από της λήξεως του Οικονομικού έτους, ήτοι από  1ης έως 31ης Ιανουαρίου, της σχετικής αποφάσεως της αρμοδίας ημών Υπηρεσίας ή της Οικείας Νομαρχίας. Τα ούτω χαρακτηριζόμενα ως εκπαιδευτικά αυτοκίνητα Δημοσίας Χρήσεως, δέον να είναι φορολογησίμου ισχύος το πολύ μέχρι 15 ίππων, ανεξαρτήτως έτους κατασκευής, από δε 16 ίππων και άνω έτους κατασκευής μέχρι και του έτους 1958, να χρησιμοποιούνται δε αποκλειστικώς και μόνον δια την εκπαίδευσιν οδηγών αυτοκινήτων, απαγορευομένης της μισθώσεών των εις τρίτους και της δια τούτων μεταφοράς προσώπων επί κομίστρω ή επί συνολική μισθώσει, μεταβιβαζόμενα δε, αποβάλλουν τον χαρακτηρισμόν των ως εκπαιδευτικών Δημοσίας Χρήσεως, από της ημέρας της μεταβιβάσεώς των. Η μη χρησιμοποίησις των αυτοκινήτων τούτων, αποκλειστικώς και μόνον δια τον σκοπόν δι' ον εχαρακτηρίσθησαν Δημοσίας Χρήσεως, συνεπάγεται την αφαίρεσιν της αδείας κυκλοφορίας των και τον αποχαρακτηρισμόν των ως εκπαιδευτικών αυτοκινήτων Δημ. Χρήσεως. Τα αυτοκίνητα ταύτα, προς διάκρισιν εκ των λοιπών επιβατηγών αυτοκινήτων, δέον να φέρουν, εις το κάτω δεξιόν μέρος του ανεμοθώρακος (παρμπρίζ) και εις τον οπίσθιον υαλοπίνακα του αμαξώματος, επιγραφήν δι' ερυθρού χρώματος, με την λέξιν «ΕΚΠΑΙΔΕΥΤΙΚΟΝ», ως και να είναι ειδικώς προς τούτο διασκευασμένα ιδίως δε να φέρουν διπλά πεντάλ ποδοφρένου και συμπλέκτου, το δε χειρόφρενο να ευρίσκεται δεξιά του τιμονιού. Διευκρινίζεται, ότι τα δια της παρούσης οριζόμενα δικαιολογητικά απαιτούνται και δια τον το πρώτον χαρακτηρισμόν επιβατηγών αυτοκινήτων ως εκπαιδευτικών Δημοσίας Χρήσεως και δια την ανανέωσιν του χαρακτηρισμού αυτών, καθώς επίσης και δια την παροχήν εγκρίσεως αντικαταστάσεως των εκπαιδευτικών αυτοκινήτων, υπό τον όρον του αποχαρακτηρισμού των αντικαθιστωμένων. Πάσα προγενεστέρα απόφασις, αφορώσα εις τον χαρακτηρισμόν επιβατηγών αυτοκινήτων ως εκπαιδευτικών Δημοσίας Χρήσεως καταργείται. Η παρούσα δημοσιευθήτω δια της Εφημερίδος της Κυβερνήσεως. Ανεκλήθη δια της υπ' αριθ. Δ. 217900/67 της 27/30 Δεκ. 1967 αποφ. Υπ. Συγκοινωνιών (ΦΕΚ Β' 776) ως προς τα τέλη κυκλοφορίας και μόνον. (Αντί της σελ. 226,31(γ) Σελ. 226,31(δ) Τεύχος 668-Σελ. 69 